ད་ལྟའི་བྱ་བ།
From Wikipedia
བོད་ཀྱི་སྐད་ཡིག་དྲ་ཚིགས།
http://www.tibettl.com ཁྱེད་ཀྱི་སེམས་ཀྱི་གྲོགས་པོ་རུ་འགྱུར་བར་སྨོན།
རྒྱལ་ཁབ་ཕྱི་ནང་གི་ཤ་རུས་གདུང་རྒྱུད་གཅིག་པའི་བོད་རིགས་སྤུན་ཟླ་དང་བོད་ཀྱི་སྐད་ཡིག་དྲ་ཚིགས་ཀྱི་ཀློག་པ་པོ་རྣམས་ལ་གུས་ཕུལ། བོད་མི་རིགས་ནི་གནའ་སྔ་མོ་ནས་ལས་ལ་བརྩོན་ཞིང་དཔའ་ངར་ལྡན་པ་དང་ལྷག་བསམ་རྣམ་པར་དག་པ། རིག་གནས་ཕུན་སུམ་ཚོགས་པའི་མི་རིགས་ཤིག་ཡིན། སྐད་ཡིག་ནི་མི་རིགས་ཞིག་གི་ངོས་ནས་གླེང་ན་བླ་སྲོག་ལྟ་བུ་ཡིན་མོད། འོན་ཀྱང༌། དེང་གི་ཆར་བོད་ཀྱི་སྐད་ཡིག་གི་ཚེ་སྲོག་ཉག་ཕྲ་བའི་གནས་སུ་སླེབས་ཡོད་པའི་སྐབས་འདིར། ང་ཚོས་དེ་འཛིན་སྐྱོང་སྤེལ་གསུམ་གྱི་ཆེད་དུ་སྒེར་བཙུགས་དྲ་ཚིགས་འདི་ལས་བསྒྲུབ་བྱས་པ་ཡིན། དྲ་ཚིགས་འདིའི་ནང་དོན་སྔར་ལས་འཐུས་ཚང་དང་ཀློག་པ་པོའི་བར་ལ་འབྲེལ་ཟམ་ལེགས་པོ་ཞིག་བསྐྲུན་ཆེད།ཕུ་ནུ་སྤུན་ཟླ་ཡོངས་ཀྱི་མཉམ་འབྲེལ་སྒོས་བོད་སྐད་ཡིག་སྐོར་གྱི་དཔྱད་རྩོམ་དང་བརྡ་ཆད་གསར་བའི་སྒྱུར་མིང༌། བོད་ཡིག་ཆ་འཕྲིན་ཅན་དུ་གཏོང་བའི་ཐབས་ལམ། བོད་སྐད་ཡིག་སློབ་སྦྱོང་གི་རྒྱུ་ཆ་གང་ལེགས་སོགས་ང་ཚོར་མཁོ་སྤྲོད་བྱེད་རྒྱུ་མཁྱེན། གཞན་བོད་ཀྱི་སྐད་ཡིག་དྲ་ཚིགས་ལ་དགོངས་འཆར་གང་མང་རེ་ཕུལ་བར་རེ་ཞིང་སྒུག་ཡོད། ང་ཚོའི་བོད་ཀྱི་སྐད་ཡིག་དྲ་ཚིགས་ཀྱི་སྐྱེས་སྐར་གྱི་ཉིན་མོ་ནས་བཟུང༌། རང་མི་རིགས་ཀྱི་ལས་དོན་དང་རིག་གནས་འཛིན་སྐྱོང་སྤེལ་གསུམ་གྱི་ཐད་ལ་བསམ་གཞིགས་གནང་མཁན་དང་ནུས་པ་བླ་ལྷག་འདོན་མཁན་ཁྱེད་རྣམ་པར་ང་ཚོ་བོད་ཀྱི་སྐད་ཡིག་དྲ་ཚིགས་ཀྱི་ལས་སྒྲུབ་མི་སྣ་དག་གིས་ལག་ཟུང་སྙིང་གར་སྦྱར་ཏེ་བཀའ་དྲིན་ཆེ་ཞུས་པ་ལགས། ཐུགས་རྗེ་ཆེ། (ཁ་དྲོ་བཀྲ་ཤིས།)
ཞོར་དུ། བོད་ཀྱི་སྐད་ཡིག་དྲ་ཚིགས་ཀྱི་ལས་རོགས་པ་དང་ཚོགས་མི་རྣམས་ལ་སྙིང་ཁུངས་རུས་པའི་གཏིང་ནས་བཀའ་དྲིན་ཆེ་ཞུ། ཁྱེད་ཅག་ལ་དཔལ་འབྱོར་ཁེ་ཕན་སྐར་གང་ཡང་མ་གནང་མོད༌། ཉིན་གྱི་ཟས་དང་མཚན་མོའི་གཉིད་བཅག་ནས་འདི་ལྟར་སྐད་ཡིག་ཞིག་གི་ཚེ་སྲོག་དང་མི་རིགས་ཤིག་གི་མདུན་ལམ་གྱི་ཆེད་དུ་མཉམ་དུ་འབད་པ་ལ་ངས་གུས་ཕྱག་འབུལ།
བོད་ཀྱི་སྐད་ཡིག་དྲ་ཚིགས་ཀྱི་སྤྱིའི་འགན་འཁུར་བའམ་དྲ་བདག་ཡག་ཤུལ་རིག་འཛིན་ཐུབ་བསྟན་ནས་གུས་ཕུལ།